A számítástechnika tantermek 
használati rendje

A számítástechnikai tantermek teremszáma: 1, 2

· A számítógépes tantermekben étkezni tilos! A padokra táskát, ételt, italt helyezni tilos! Ételt, italt csak a táskában szabad tartani. Az épületen belül étkezni csak a 3‑as számú teremben vagy a folyosón szabad.

· A számítógépes terem elhagyásakor az utolsó hallgató vagy tanár mindig zárja be maga után az ablakot, kapcsolja le a fűtést, a világítást és a főkapcsolót.

· Tanóra előtt a hallgató kipróbálja a számítógépet és az esetleges hibákról, hiányos​ságokról óra előtt értesíti a szaktanárt.

· A hallgató a számítógépek alkatrészeit nem cserélheti ki (egér, billentyűzet stb.), azon semmilyen szerelést nem végezhet. 

· A számítógép bármilyen meghibásodása vagy rendellenes működése esetén a hallgató köteles értesíteni a szaktanárt vagy a titkárságot. A meghibásodás meg​szűn​tetéséről a szaktanár intézkedhet. 

· Balesetveszélyes meghibásodás esetén a hallgatók a baleset elhárítása érdekében haladéktalanul kötelesek intézkedni! Áramütés vagy tűz legcsekélyebb veszélye esetén a tanteremben lévő főkapcsolóval áramtalanítani kell a számítógépeket! Értesíteni kell a szaktanárt, a titkárságot és az igazgatót! Szükség esetén értesíteni kell a hatóságokat! A balesetveszély elkerülése érdekében vagy a bekövetkezett baleset esetén be kell tartani a tűz- és balesetvédelmi szabályzatban előírtakat.

· A számítógépes termekbe adathordozókat (floppy, CD, DVD) bevinni csak szak​ta​nári jóváhagyással lehet. A floppykat (adathordozókat) a szaktanár vagy a titkárság munkatársa ellenőrzi vírus​kere​sővel. Csak ellenőrzött adathordozók használhatók a számítástechnika tan​termekben.

· Tanórára mobiltelefont csak kikapcsolt állapotban a táskában szabad bevinni. 

· Az iskola tanárainak és diákjainak kötelessége vigyázni, figyelni a terem tiszta​sá​gára és épségére, a számítógépek rendeltetésszerű használatára.

· Tanórán kívüli gyakorlásra — az órarend szerinti — szabad számítástechnika tanter​mekben van lehetőség. Gyakorolni csak a már korábban tanultakat szabad. Az intéz​mény munkafüzeteit elvinni tilos, tanóra, illetve gyakorlás után vissza kell adni!

· A hallgató az általa okozott kárért anyagi felelősséggel tartozik.

· A számítástechnika tantermekben az intézménnyel jogviszonyban álló hallgatókon és tanárokon kívül idegenek nem tartózkodhatnak.

· Az Internetet az intézmény hallgatói csak a meghatározott időpontokban hasz​nál​hatják. Letölteni csak etikus, a tanulást és az ismeretbővítést segítő információkat szabad. A hallgató az adatok, a programok letöltéséből adódó károkért felelős​ség​gel tartozik. Tilos az Internetről letöltött programok telepítése!

